Diari Oficial de la Generalitat Valenciana


Sumari del DOGV 5320, del 08-08-2006 (2006/8772)

RESOLUCIÓ de 17 de juliol de 2006, de la Conselleria de Benestar Social, per la qual s'incrementen els crèdits que han de finançar les ajudes convocades mitjançant l'Orde de 5 de desembre de 2005, per la qual es regulen i convoquen ajudes d'equipament, de reforma i de construcció per a centres de servicis socials generals i centres especialitzats per a l'exercici 2006, determinades en la Resolució de 15 de març de 2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5320

Data del DOGV
:   08-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/8772


Data del document
:   17-07-2006

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * equipament social
    * ajuda pública
    * ajuda als discapacitats
    * suport econòmic
    * servei social

RESOLUCIÓ de 17 de juliol de 2006, de la Conselleria de Benestar Social, per la qual s'incrementen els crèdits que han de finançar les ajudes convocades mitjançant l'Orde de 5 de desembre de 2005, per la qual es regulen i convoquen ajudes d'equipament, de reforma i de construcció per a centres de servicis socials generals i centres especialitzats per a l'exercici 2006, determinades en la Resolució de 15 de març de 2006. [2006/8772]  
La Conselleria de Benestar Social, mitjançant l'Orde de 5 de desembre de 2005 (DOGV núm. 5.161, de data de 23 de desembre de 2005), ha regulat i ha convocat ajudes d'equipament, de reforma i construcció per a centres de servicis socials generals i centres especialitzats per a l'exercici 2006.  
Una vegada aprovada i publicada la Llei 15/2005, de 26 de desembre, de Pressupostos de la Generalitat per a l'exercici 2006 (DOGV núm. 5.166, de data 30 de desembre de 2005), en aplicació d'allò que establix la disposició addicional primera de l'Orde d'Ajudes, i d'acord amb allò regulat en l'article 47.11 del Text Refós de la Llei d'Hisenda Pública de la Generalitat Valenciana aprovat per Decret Legislatiu de 26 de juny de 1991, es va procedir mitjançant Resolució de 15 de març de 2006, de la Conselleria de Benestar Social (DOGV núm. 5.233 de 4 d'abril de 2006), a donar publicitat als crèdits i a la línia de subveció destinada a finançar les ajudes convocades per l'Orde de 5 de desembre de 2005.  
En canvi, en estos moments hi ha disponibilitat pressupostària en la línia T0310: Ajudes per a projectes d'inversió, que permet incrementar el finançament de l'Orde de 5 de desembre de 2005.  
Per tot això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 120/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Benestar Social (DOGV 4.543, de 14 de juliol de 2003), resolc  
Primer  
Modificar la quantia dels crèdits destinats a finançar l'Orde de 5 de desembre de 2005, en la línia de subvenció que tot seguit s'indica:   
Denominació: Ajudes per a projectes d'inversió.   
Línia de subvenció: T0310   
Consignació pressupostària inicial: 1.004.892,73 euros.   
Increment actual: 1.650.373,67 €, passant de 1.004.892,73 € a 2.655.266,40 €.  
Procedència i quantia dels fons:   
- Propis condicionats: 263.185,71 €   
- Propis no condicionats: 361.246,21 €   
- Externa: Ministeri de Treball i Assumptes Socials: 2.030.834,48 €  
Segon  
Publicar la present resolució en el Diari Oficial de la Generalitat.  
València, 17 de juliol de 2006.. La consellera de Benestar Social: Alicia de Miguel García